Prečišćeni tekst Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje obuhvata sljedeće propise: 
1. Pravilnik o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 076/10 od 23.12.2010),
2. Pravilnik o izmjenama i dopunama Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 063/11 od 28.12.2011),
3. Pravilnik o izmjeni i dopuni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 028/12 od 05.06.2012),
4. Pravilnik o dopuni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 008/13 od 07.02.2013),
5. Pravilnik o dopuni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 004/14 od 24.01.2014),
6. Pravilnik o dopuni Pravilnika o obliku, sadržini, načinu popunjavanja i dostavljanja jedinstvenog obrasca Izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 049/14 od 20.11.2014),
7. Pravilnik o dopuni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 001/15 od 05.01.2015),
8. Pravilnik o dopuni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 002/15 od 16.01.2015),
9. Pravilnik o izmjeni i dopuni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 010/16 od 16.02.2016),
10. Pravilnik o izmjeni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 008/17 od 03.02.2017),
11. Pravilnik o dopuni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 050/17 od 31.07.2017),
12. Pravilnik o izmjeni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 015/19 od 08.03.2019),
13. Pravilnik o izmjeni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 009/20 od 21.02.2020),
14. Pravilnik o dopuni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 061/21 od 09.06.2021),
15. Pravilnik o dopuni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 110/21 od 20.10.2021),
16. Pravilnik o izmjenama Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 008/22 od 24.01.2022),
17. Pravilnik o izmjeni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 020/22 od 25.02.2022),
18. Pravilnik o izmjeni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 032/22 od 25.03.2022),
19. Pravilnik o izmjeni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 015/23 od 08.02.2023),
20. Pravilnik o izmjeni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 068/24 od 19.07.2024),
21. Pravilnik o izmjeni Pravilnika o obliku, sadržini, načinu popunjavanja i dostavljanja jedinstvenog obrasca izvještaja o obračunatom i plaćenom porezu na dohodak fizičkih lica i doprinosima za obavezno socijalno osiguranje ("Službeni list Crne Gore", br. 124/24 od 25.12.2024), u kojima je naznačen njihov dan stupanja na snagu.
PRAVILNIK
O OBLIKU, SADRŽINI, NAČINU POPUNJAVANJA I DOSTAVLJANJA JEDINSTVENOG OBRASCA IZVJEŠTAJA O OBRAČUNATOM I PLAĆENOM POREZU NA DOHODAK FIZIČKIH LICA I DOPRINOSIMA ZA OBAVEZNO SOCIJALNO OSIGURANJE
("Službeni list Crne Gore", br. 076/10 od 23.12.2010, 063/11 od 28.12.2011, 028/12 od 05.06.2012, 008/13 od 07.02.2013, 004/14 od 24.01.2014, 049/14 od 20.11.2014, 001/15 od 05.01.2015, 002/15 od 16.01.2015, 010/16 od 16.02.2016, 008/17 od 03.02.2017, 050/17 od 31.07.2017, 015/19 od 08.03.2019, 009/20 od 21.02.2020, 061/21 od 09.06.2021, 110/21 od 20.10.2021, 008/22 od 24.01.2022, 020/22 od 25.02.2022, 032/22 od 25.03.2022, 015/23 od 08.02.2023, 068/24 od 19.07.2024, 124/24 od 25.12.2024)
Član 1
Ovim pravilnikom bliže se propisuje oblik, sadržina, način popunjavanja i dostavljanja jedinstvenog obrasca Izvještaja o obračunatom i plaćenom porezu na dohodak fizičkih lica (u daljem tekstu: porez) i doprinosima za obavezno socijalno osiguranje (u daljem tekstu: doprinosi).
Član 2
Obračun poreza i doprinosa podnosi se nadležnom poreskom organu (u daljem tekstu: poreski organ) na Obrascu "Izvještaj o obračunatim i plaćenim porezima i doprinosima" (u daljem tekstu: IOPPD), koji je sa uputstvom za njegovo popunjavanje i šifrarnikom osnova za obračun odštampan uz ovaj pravilnik i čini njegov sastavni dio.
Član 3
IOPPD sadrži opšti i posebni dio.
U opšti dio se unose podaci o poslodavcu, odnosno isplatiocu, a u posebni dio podaci o pojedinačnom obračunu poreza i doprinosa.
Član 4
IOPPD podnose:
   1) poslodavci, odnosno isplatioci dohotka (ličnih primanja, ugovorene naknade, prihoda od imovine, prihoda od kapitala i dr.);
   2) državljanin Crne Gore zaposlen u inostranstvu kod inostranog poslodavca, ako za to vrijeme nije osiguran kod inostranog nosioca osiguranja;
   3) Zavod za zapošljavanje Crne Gore (u daljem tekstu: Zavod) - za nezaposlena lica koja se nalaze na evidenciji nezaposlenih lica Zavoda za zapošljavanje Crne Gore i ostvaruju novčanu naknadu u skladu sa zakonom kojim se uređuje zapošljavanje;
   4) Fond penzijskog i invalidskog osiguranja - za penzije državnih i javnih funkcionera;
   5) ustanove socijalne i dječje zaštite - JU centri za socijalni rad (za korisnice prava na naknadu po osnovu ranije korišćenog prava na naknadu po osnovu rođenja troje ili više djece kojima je radi korišćenja tog prava njihovom voljom prestao radni odnos na neodređeno vrijeme);
   6) lica kojima je priznato pravo na produženo osiguranje, u skladu sa zakonom kojim se uređuje penzijsko i invalidsko osiguranje; i
   7) rezident Crne Gore koji ostvaruje lična primanja iz inostranstva.
IOPPD ne podnose: lica koja obavljaju samostalnu djelatnost kao osnovno zanimanje (osim za svoje zaposlene), lica koja se bave poljoprivredom kao jedinim ili glavnim zanimanjem i sveštenici, vjerski službenici, monasi i monahinje.
Član 5
IOPPD se podnosi nadležnom poreskom organu, do 15-og u mjesecu za prethodni obračunski period.
Član 6
Izmijenjeni IOPPD za određeni obračunski period obuhvata kompletne podatke za sva lica na koja se odnosi obračun.
Član 7
IOPPD se podnosi elektronskim putem upotrebom elektronskih servisa poreskog organa.
Član 8
Izuzetno od člana 2 ovog pravilnika, za lična primanja po osnovu zaposlenja koja potiču iz ranijih perioda, a nijesu isplaćena do početka primjene ovog pravilnika, obračun poreza i doprinosa, kao i sve izmjene koje se odnose na taj obračun, podnose se na Obrascu "OPD-1" Uputstva o načinu obračunavanja i plaćanja poreza i doprinosa iz i na lična primanja po osnovu zaposlenja ("Službeni list RCG", broj 81/06 i "Službeni list CG", broj 4/10).
Član 9
Danom početka primjene ovog pravilnika prestaje da važi Pravilnik o obliku, sadržini, načinu popunjavanja i dostavljanja jedinstvenog obrasca Izvještaja o obračunatom porezu na dohodak fizičkih lica i doprinosima za obavezno socijalno osiguranje ("Službeni list CG", br. 45/08, 80/08, 40/09 i 88/09).
Član 10
Ovaj pravilnik stupa na snagu narednog dana od dana objavljivanja u "Službenom listu Crne Gore", a primjenjivaće se od 1. januara 2025. godine.

Uputstvo za popunjavanje obrasca IOPPD
Opšti dio obrasca IOPPD
Pod brojem 0.1. unosi se mjesec i godina za koji se podnosi izvještaj.
Napomena: Za osiguranike kojima je Zakonom o doprinosima za obavezno socijalno osiguranje propisana obaveza da sami uplaćuju doprinos do 15-tog u mjesecu po isteku svakog kalendarskog tromjesečja unosi se poslednji mjesec i godina iz kalendarskog tromjesečja (npr. za prvo kalendarsko tromjesečje koje obuhvata januar, februar i mart pod brojem 01. upisuje se 03 (mart) 2022.
Pod brojem 0.2. unosi se znak X ako se podnosi originalan izvještaj za obračunski mjesec.
Pod brojem 0.3. unosi se znak X ako se podnosi izmijenjeni izvještaj za obračunski period, kojim se vrši izmjena, odnosno dopuna podataka datih u osnovnom izvještaju.
Pod brojem 1.1. unosi se poreski identifikacioni broj poslodavca, odnosno isplatioca.
Pod brojem 1.2. unosi se naziv ili prezime i ime poslodavca, odnosno isplatioca.
Pod brojem 1.3. unosi se telefon lica koje je sačinilo izvještaj.
Pod brojem 1.4 unosi se e-mail lica koje je sačinilo izvještaj.
Podnosilac, odnosno ovlašćeno lice za podnošenje izvještaja, tačnost i potpunost podataka potvrđuje potpisom i pečatom, odnosno imalac digitalnog certifikata svojim elektronskim potpisom.Takodje se unosi datum podnošenja izvještaja.
Posebni dio obrasca IOPPD
U posebnom dijelu obrasca unose se podaci o pojedinačnom obračunu poreza i doprinosa po obveznicima, odnosno osiguranicima.
U kolonu 2 unosi se poreski identifikacioni broj lica (JMB) za koje se vrši obračun poreza, odnosno doprinosa.
U kolonu 3 unosi se prezime i ime lica za koje se vrši obračun poreza, odnosno doprinosa.
U kolonu 4 unosi se šifra osnova za obračun poreza, odnosno doprinosa, iz Šifrarnika osnova za obračun (npr. zarada "001" ili ukoliko je zaposleni bio na bolovanju popunjavaju se dva reda i to u prvom redu upisuje se šifra "001" i ostali potrebni podaci, a u drugom redu upisuje se šifra "006").
U kolone 5 i 6 unose se prvi i poslednji dan perioda za koji se vrši obračun poreza, odnosno doprinosa (npr. za mjesec januar unosi se 1. januara i 31. januara ili ukoliko je zaposleni radio u periodu od 1. do 20. januara, a od 21. do 31. januara je bio na bolovanju, za ovo lice se popunjavaju dva reda i to u prvom redu u kolonama 5 i 6 period 1. januara i 20.01, a u drugom redu u kolonama 5 i 6 period 21. januara i 31. januara).
Napomena: Ovaj period mora biti u okviru perioda za koji se podnosi izvještaj, osim u slučajevima kada se doprinosi uplaćuju tromjesječno, period od-do može biti u okviru kalendarskog tromjesječja.
U kolonu 7 unosi se iznos bruto osnovice na koju se vrši obračun poreza, odnosno doprinosa.
U kolonu 8 unosi se iznos obračunatog i plaćenog poreza po vrstama prihoda, osim za obračun poreza iz ličnih primanja, gdje se porez obračunava isključivo kroz šifru 097 - lična primanja čiji ukupan bruto iznos prelazi 700€.
U kolonu 9 unosi se iznos obračunatog i plaćenog doprinoza za penzijsko i invalidsko osiguranje na teret osiguranika
U kolonu 10 unosi se iznos obračunatog i plaćenog doprinosa za zdravstveno osiguranje na teret osiguranika, za obračunske periode zaključno sa decembrom 2021. godine, kao i izmijenjene IOPPD obrasce za obračunske periode od januara 2011. godine, zaključno sa decembrom 2021. godine.
U kolonu 11 unosi se iznos obračunatog i plaćenog doprinosa za osiguranje od nezaposlenosti na teret osiguranika
U kolonu 12 unosi se iznos obračunatog i plaćenog doprinosa za penzijsko i invalidsko osiguranje na teret isplatioca.
U kolonu 13 unosi se iznos obračunatog i plaćenog doprinosa za zdravstveno osiguranje na teret isplatioca, za obračunske periode zaključno sa decembrom 2021. godine, kao i izmijenjene IOPPD obrasce za obračunske periode od januara 2011. godine, zaključno sa decembrom 2021. godine.
U kolonu 14 unosi se iznos obračunatog i plaćenog doprinosa za osiguranje od nezaposlenosti na teret isplatioca
U kolonu 15 unosi se iznos obračunatog i plaćenog doprinosa za fond rada na teret isplatioca.
U red Ukupni iznosi unosi se suma iznosa iskazanih u kolonama od 7 do 15.
U red Doprinos zbog nezapošljavanja lica sa invaliditetom, koji se obračunava shodno zakonu kojim je uredjeno zapošljavanje lica sa invaliditetom, unose se podaci o: ukupnom broju zaposlenih lica, broju zaposlenih lica sa invaliditetom, osnovici za obračun doprinosa, stopi doprinosa i iznosu doprinosa za nezapošljavanje invalida.
ŠIFRARNIK OSNOVA ZA OBRAČUN
001 - Zarada;
002 - Zarada za dopunski rad;
003 - Zarada invalidnih lica;
004 - Zarada zaposlenih koji su i korisnici penzije (starosne, porodične…)
005 - Zarada zaposlenih koji su i korisnici djelimične invalidske penzije;
006 - Naknada zarade za vrijeme privremene spriječenosti za rad (bolovanje) do 60 dana;
007 - Naknada zarade za vrijeme privremene spriječenosti za rad (bolovanje) preko 60 dana;
008 - Naknada zarade po osnovu porodiljskog, roditeljskog, usvojiteljskog i hraniteljskog odsustva;
009 - Naknada zarade za vrijeme rada sa polovinom radnog vremena, u skladu sa zakonom kojim se uređuje socijalna i dječja zaštita;
010 - Odsustvovanje sa rada do navršene treće godine života djeteta;
011 - Prevoz u javnom saobraćaju (za dolazak na posao i povratak sa posla);
012 - Prevoz sopstvenim vozilom u službene svrhe iznad iznosa utvrđenog zakonom kojim se uređuje porez na dohodak fizičkih lica;
013 - Dnevnica za službena putovanja iznad iznosa utvrđenog zakonom kojim se uređuje porez na dohodak fizičkih lica;
014 - Zimnica;
015 - Terenski dodatak iznad iznosa utvrđenog Zakonom o porezu na dohodak fizičkih lica;
016 - Naknada za odvojeni život iznad iznosa utvrđenog Zakonom o porezu na dohodak fizičkih lica;
017 - Solidarne i socijalne pomoći iznad iznosa utvrđenog Zakonom o porezu na dohodak fizičkih lica;
018 - Otpremnina kod odlaska u penziju iznad iznosa utvrđenog Zakonom o porezu na dohodak fizičkih lica;
019 - Otpremnina usled tehnološkog viška iznad iznosa utvrđenog Zakonom o porezu na dohodak fizičkih lica;
020 - Otpremnina usled sporazumnog raskida radnog odnosa;
021 - Stipendija i kredit učenika i studenata iznad iznosa utvrđenog Zakonom o porezu na dohodak fizičkih lica;
022 - Hranarina sportista amatera iznad iznosa utvrđenog Zakonom o porezu na dohodak fizičkih lica;
023 - Poklon djeci zaposlenog iznad iznosa utvrđenog Zakonom o porezu na dohodak fizičkih lica,
024 - Jubilarna nagrada iznad iznosa utvrđenog Zakonom o porezu na dohodak fizičkih lica;
025 - Naknada poslanicima (skupštinski dodatak) i odbornicima;
026 - Akademski dodatak;
027 - Dodatak u avijaciji (letački dodatak);
028 - Naknada za rad članova radnih tijela i timova koju isplaćuje organ državne uprave u skladu sa propisom Vlade;
029 - Naknada imenovanih lica i članova radnih tijela i komisija koja su zaposlena kod drugog poslodavca;
030 - Ostale naknade na koje se plaća porez na dohodak fizičkih lica i doprinosi za obavezno socijalno osiguranje;
031 - Lična primanja u nenovčanom obliku;
032 - Lična primanja rezidenata Crne Gore ostvarena u inostranstvu;
033 - Naknada za rad u odboru direktora, odnosno u upravnom odboru, za lica koja su prijavljena na obavezno socijalno osiguranje
034 - Naknada za rad u odboru direktora, odnosno u upravnom odboru, za lica koja nijesu prijavljena na obavezno socijalno osiguranje
035 - Naknada za rad u odboru direktora, odnosno u upravnom odboru, nerezidentnom fizičkom licu koje nije zaposleno u Crnoj Gori;
036 - Primanja stečajnih upravnika i sudija porotnika koji nema svojstvo službenika suda;
037 - Nagrada od jedinica lokalne samouprave i nagrade ostvarene na festivalskim, sportskim i dr. takmičenjima i druge naknade isplaćene fizičkim licima koja nijesu zaposlena kod isplatioca prihoda;
038 - Nagrada za volonterski rad u skladu sa zakonom kojim se uređuje volonterski rad;
039 - Zaposlenje u inostranstvu državljana Crne Gore;
040 - Zaposlenje u inostranstvu državljana Crne Gore u domaćinstvima državljana Crne Gore;
041 - Strani državljani i lica bez državljanstva koja su na teritoriji Crne Gore zaposlena kod poslodavca u Crnoj Gori, ako su osigurana na obavezno socijalno osiguranje po propisima druge države;
042 - Određene kategorije novozaposlenih lica za koje poslodavac ostvaruje subvencije u skladu sa propisom Vlade Crne Gore;
043 - Produženo osiguranje u skladu sa zakonom kojim je uređeno penzijsko i invalidsko osiguranje;
044 - Novčana naknada koju primaju nezaposlena lica u skladu sa zakonima kojima se uređuje rad i zapošljavanje;
045 - Uvećana novčana naknada koju primaju nezaposlena lica u skladu sa zakonom kojim je uređeno zapošljavanje;
046 - Ostvarivanje prava na zdravstveno osiguranje po osnovu nezaposlenosti (za lica koja se nalaze na evidenciji Zavoda za zapošljavanje);
047 - Ugovorena naknada (ugovor o djelu, autorski ugovor i dr.), za lica koja su prijavljena na obavezno socijalno osiguranje po drugom osnovu;
048 - Ugovorena naknada (ugovor o djelu, autorski ugovor i dr.), za lica koja nijesu prijavljena na obavezno socijalno osiguranje po drugom osnovu;
049 - Obavljanje poljoprivredne djelatnosti;
050 - Vlasništvo poljoprivrednog zemljišta;
051 - Staž osiguranja koji se računa sa uvećanim trajanjem 12/14;
052 - Staž osiguranja koji se računa sa uvećanim trajanjem 12/15;
053 - Staž osiguranja koji se računa sa uvećanim trajanjem 12/16;
054 - Staž osiguranja koji se računa sa uvećanim trajanjem 12/18;
055 - Penzija od domaćeg nosioca osiguranja;
056 - Penzija od inostranog nosioca osiguranja;
057 - Penzija državnog funkcionera ostvarena u skladu sa zakonom kojim se uređuju zarade državnih i javnih funkcionera;
058 - Naknada za borce, porodice palih boraca, vojne invalide, civilne invalide rata i korisnike prava na novčanu naknadu materijalnog obezbjeđenja boraca;
059 - Naknada za korisnike socijalno-zaštitnih prava;
060 - Izdržavanje kazne zatvora;
061 - Obavezno čuvanje i liječenje alkoholičara i narkomana;
062 - Lično osiguranje, u skladu sa zakonom kojim se uređuje zdravstveno osiguranje;
063 - Prihod od samostalne djelatnosti (stvarni dohodak);
064 - Prihod od samostalne djelatnosti (paušal);
065 - Prihod od imovine;
066 - Prihod od kapitala;
067 - Kapitalni dobici;
068 - Obavljanje djelatnosti sveštenika i vjerskih službenika, monaha i monahinja;
069 - Stručno osposobljavanje, dokvalifikacija i prekvalifikacija lica upućenih od strane Zavoda za zapošljavanje, shodno zakonu kojim se uređuje penzijsko i invalidsko osiguranje;
070 - Neplaćeno odsustvo u skladu sa zakonom kojim se uređuju doprinosi za obavezno socijalno osiguranje;
071 - Ovlašćeni službenici shodno propisima o vršenju unutrašnjih i policijskih poslova, ovlašćeni službenici Agencije za nacionalnu bezbjednost i ovlašćena službena lica shodno propisima o izvršenju krivičnih sankcija (u daljem tekstu: ovlašćeni policijski službenici) sa stažom osiguranja koji se računa sa uvećanim trajanjem 12/14);
072 - Ovlašćeni policijski službenici sa stažom osiguranja koji se računa sa uvećanim trajanjem 12/16;
073 - Ovlašćeni policijski službenici sa stažom osiguranja koji se računa sa uvećanim trajanjem 12/18;
074 - Profesionalna vojna lica na službi u Vojsci Crne Gore i zaposleni u organima i organizacijama koji, shodno propisima o odbrani, rade na poslovima na kojima se staž osiguranja računa sa uvećanim trajanjem (u daljem tekstu: vojna lica) sa stažom osiguranja koji se računa sa uvećanim trajanjem 12/14;
075 - Vojna lica sa stažom osiguranja koji se računa sa uvećanim trajanjem 12/15;
076 - Vojna lica sa stažom osiguranja koji se računa sa uvećanim trajanjem 12/16;
077 - Vojna lica sa stažom osiguranja koji se računa sa uvećanim trajanjem 12/18;
078 - Vojna lica sa stažom osiguranja koji se računa sa uvećanim trajanjem 12/24;
079 - Ugovorena naknada (ugovor o djelu, autorski ugovor i dr.), za lica koja su prijavljena na zdravstveno osiguranje, a nijesu prijavljena na penzijsko i invalidsko osiguranje po drugom osnovu;
080 - Prihodi od kamata nerezidentnih fizičkih lica;
081 - Ostale naknade na koje se plaća samo porez na dohodak fizičkih lica;
082 - Lična primanja čiji ukupan bruto iznos je iznad iznosa prosječne mjesečne bruto zarade ostvarene u prethodnoj godini u Crnoj Gori;
083 - Razlika u naknadi za topli obrok i regres (budžetski korisnici);
084 - Zarade novozaposlenih lica u nedovoljno razvijenim opštinama;
085 - Naknada zarade za određene kategorije novozaposlenih lica za koje poslodavac ostvaruje subvencije, u skladu sa propisom Vlade Crne Gore;
086 - Lična primanja stranih državljana koja su izuzeta od plaćanja poreza, a koji plaćaju doprinose za obavezno socijalno osiguranje;
087 - Lica čiji je radni odnos prestao usljed stečaja, za koja Fond rada uplaćuje doprinose za penzijsko i invalidsko osiguranje za godine radnog staža koje mu nedostaju za sticanje uslova za penziju;
088 - Dobici od igara na sreću;
089 - Obračun i uplata doprinosa za penzijsko i invalidsko osiguranje na osnovu odgovarajućeg akta nadležnog organa državne uprave;
090 - Lična primanja stranih državljana koji su zaposleni kod izvođača radova na izgradnji Autoputa Bar - Boljare;
091 - Lica zaposlena u biznis zonama za koje poslodavac ostvaruje olakšice u skladu sa propisom Vlade Crne Gore;
092 - Naknada korisnicama prava na naknadu po osnovu ranije korišćenog prava na naknadu po osnovu rođenja troje ili više djece kojima je radi korišćenja tog prava njihovom voljom prestao radni odnos na neodređeno vrijeme;
093 - Prihod od sportske djelatnosti;
094 - Prihod od autorskih i srodnih prava, patenta, žiga i prihod samostalnog stručnjaka u kulturi;
095 - Zarade novozaposlenih lica koji ostvaruju pravo na oslobođenje od plaćanja dijela poreza na dohodak fizičkih lica i doprinosa za penzijsko i invalidsko osiguranje u 2021. godine - 90%, 2022. - 60% i 2023. godini - 30%;
096 - Ostvarivanje prava na oslobođenje od plaćanja poreza na dohodak fizičkih lica i doprinosa za obavezno socijalno osiguranje po osnovu podsticajnih mjera za razvoj istraživanja i inovacija;
097 - Lična primanja čiji ukupni bruto iznos je iznad iznosa od 700€, prema stopama iz člana 10, stav 1 Zakona o porezu na dohodak fizičkih lica;
098 - Naknada po osnovu privremenih i povremenih poslova;
099 - Zarada pripravnika u skladu sa Zakonom o radu;
100 - Naknada zarade zbog povrede radnih obaveza;
101 - Lica koja ostvaruju prava iz socijalnog osiguranja (doprinosi), u skladu sa članom 27 Zakona o štrajku;
102 - Dio zimnice na koji se obračunavaju i plaćaju doprinosi, na iznos veći od nivoa minimalne zarade;
103 - Naknada štete po sudskoj odluci kod prestanka radnog odnosa (kada je lice prijavljeno kao osiguranik kod drugog poslodavca) sa obračunom doprinosa za PIO;
104 - Naknada štete po sudskoj odluci kod prestanka radnog odnosa bez obračuna doprinosa za PIO;
105 - Naknada za novorođeno dijete zaposlenog iznad iznosa utvrđenog Zakonom o porezu na dohodak fizičkih lica;
106 - Davanje poslodavca zaposlenim ženama povodom Međunarodnog dana žena, iznad iznosa utvrđenog Zakonom o porezu na dohodak fizičkih lica;
107 - Prihod kod posredovanja pri prodaji proizvoda;
108 - Prihodi koji nijesu oporezovani ili nijesu izuzeti od oporezivanja ili oslobođeni od plaćanja poreza po osnovu drugih primanja.
∗Napomena: Šifre za lična primanja koja se oporezuju prema stopama iz člana 10 stav 1 Zakona o porezu na dohodak fizičkih lica su: 001 do 009, 011, 014, 026, 027, 030, 031, 032, 034, 038, 041, 081, 095, 098 do 100, 103.